కరుణ పాఠశాలలో ఉపాధ్యాయురాలిగా పనిచేసి పదవీ విరమణ చేసింది.పిల్లలు ఇద్దరూ అమెరికాలో స్థిరపడ్డారు.కరుణకు జ్వరం రావటంతో భర్త ఆసుపత్రికి తీసుకొచ్చాడు.జ్వరతీవ్రత ఎక్కువగా ఉండటం వలన ఆసుపత్రిలో తగ్గేవరకు ఉండాలని వైద్యులు చెప్పడంతో తప్పనిసరిగా ఉన్నారు.పాపం కరుణ జ్వరం ఎక్కువగా ఉన్నప్పుడు ఏమి మాట్లాడుతుందో ఏమి చేస్తుందో కూడా తెలియని పరిస్థితుల్లో భర్తను అతిగా విసిగించడం మొదలు పెట్టింది.ఆయన కూడా వయసు రీత్యా ఆమెను చూడటం కష్టంగా ఉండి ఆయాలు,నర్సుల సహాయం తీసుకుందామని అనుకుంటే కరుణ ఎవరినీ దగ్గరకు రానివ్వడం లేదు.ఏయ్ నన్ను ముట్టకు మళ్ళీ నేను స్నానం చెయ్యవలసి వస్తుంది అంటూ పెద్ద పెద్దగా అరవడం మొదలు పెడుతుంది.ఈలోగా దుస్తుల్లోనే తెలియకుండా అన్నీ అయిపోవడం మొదలు పెట్టేసరికి ఆమెకు కూడా భయం వేసింది.భర్త కూడా కరుణకు నచ్చచెప్పడంతో మెల్లగా మామూలు మనిషి అయింది.మందుల ప్రభావంతో క్రమంగా జ్వర తీవ్రత తగ్గుముఖం పట్టింది.ఈలోగా కరుణ భర్తకు తల ప్రాణం తోకకు వచ్చింది.ఏది ఎలాగయినా త్వరగా కరుణ మళ్ళీ మామూలు మనిషి అవడంతో ఆయనకు సంతోషం.దూరాన ఉన్న పిల్లలకు సంతోషం.ఎవరి పని వాళ్ళు చేసుకోగలిగితే అయినవాళ్ళందరికీ సంతోషం.
మనలో చాలామంది పుల్ల ఐసు అంటే ఇష్టపడనివారు అంటూ ఉండరు.తులసికి అయితే చెప్పలేనంత ఇష్టం.తులసి అంటే నలుగురు మగపిల్లల తర్వాత లేకలేక ఆడపిల్ల పుట్టిందని తల్లిదండ్రులతోపాటు అన్నదమ్ములకు కూడా చెల్లెలంటే ప్రాణం.అన్నలతో పాటు వాళ్ళ భార్యలకు కూడా ఆడపడుచు అంటే మహా ఇష్టం.స్వగ్రామానికి వెళ్ళినప్పుడల్లా ఆడపడుచుకు ఒంట్లో వేడిని హరించి శరీరాన్ని చల్లబరిచే సబ్జా గింజలు చల్లిన పుల్ల ఐసు అంటే మరీ ఇష్టమని పక్క ఊరినుండి ప్రత్యేకంగా తెప్పిస్తూ ఉంటారు.తులసితోపాటు ఒదినలు ఇరుగు పొరుగు అందరూ అరమరికలు లేకుండా కబుర్లు చెప్పుకుంటూ నీరు కారిపోకుండా మధ్యమధ్యలో పుల్ల ఐసు నోట్లో పెట్టి ఆ ఐసు గొంతు దిగుతుంటే శరీరమంతా చల్లచల్లగా అయిపోతుంటే ఎంతో హాయిగా వేసవి సాయంకాలాలు గడిపేస్తూ ఉంటారు.పుల్ల ఐసు అంటే ఇష్టమైన వాళ్ళకు మాత్రమే ఆ రుచి అందులో ఉండే మజా తెలుస్తుంది.
karuna paatasaalalo upaadhyaayuraaligaa panichesi padavee viramana chesindi.pillalu iddaruu americalo sthirapaddaaru.karunaku jwaram raavatamtho bharta aasupatriki teesukochaadu.jwarateevrata ekkuvagaa undatam valana aasupatrilo taggevaraku undaalani vaidyulu cheppadamtho tappanisarigaa unnaaru.paapam karuna jwaram ekkuvagaa unnappudu emi maatlaadutundo emi chestundo kuudaa teliyani paristhitullo bhartanu atigaa visiginchadam modalu pettindi.aayana kuudaa vayasu reetya aamenu chudatam kashtamgaa undi aayaalu,narsula sahayam teesukundaamani anukunte karuna evarinee daggaraku ranivvadam ledu.yey nannu muttaku mallee nenu snaanam cheyyavalasi vastundi antuu pedda peddagaa aravadam modalu pedutundi.eelogaa dustullone teliyakunda annee ayipovadam modalu pettesariki aameku kuudaa bhayam vesindi.bharta kuudaa karunaku nachacheppadamto mellagaa maamuulu manishi ayindi.mandula prabhaavamtho kramangaa javara teevrata taggumukham pattindi.eelogaa karuna bhartaku tala praanam thokaku vachindi.edhi elagayina twaragaa karuna mallee maamuulu manishi avadamtho aayanaku santosham.dooraana unna pillalaku santosham.evari pani vaallu chesukogaligite ayinavallandariki santosham.
manalo chaalaamandi pulla aisu ante ishtapadanivaaru antuu undaru.tulasiki ayithe cheppalenanta ishtam.tulasi ante naluguru magapillala tarvaata lekaleka aadapilla puttindani tallidandrulatopatu annadammulaku kuudaa chellelante praanam.annalatho paatu vaalla bhaaryalaku kuudaa aadapaduchu ante mahaa ishtam.swagraamaaniki vellinappudalla aadapaduchuku ontlo vaedini harinchi sariiraanni challabariche sabja ginjalu challina pulla aisu ante mari ishtamani pakka oorinundi pratyekamgaa teppistuu untaaru.tulasitopatu odinalu irugu porugu andaruu aramarikalu lekunda kaburlu cheppukuntu neeru karipokunda madhyamadhyalo pulla aisu notlo petti aa aisu gontu digutunte sareeramantaa challachallagaa ayipothunte entho haayigaa vesavi saayankaalaalu gadipestu untaaru.pulla aisu ante ishtamaina vaallaku matrame aa ruchi andulo unde maja telustundi.